बैठक में सबसे पहले पिछली बैठक की पुष्टि की गई। वित्त समिति और परीक्षा समिति की 19 नवंबर 2011 की बैठक में लिए गए निर्णयों का अनुमोदन किया गया। श्रेणी सुधार की परीक्षा मुख्य परीक्षा के साथ कराए जाने पर कोई सहमति नहीं बनी। मोहम्मद हसन पीजी कालेज और अब्दुल अजीज डिग्री कालेज मजडीहा में 2009-10 में मैनेजमेंट (अल्पसंख्यक) कोटे के तहत प्रवेशित छात्रों की परीक्षा कराने संबधी निर्णय के लिए परीक्षा नियंत्रक और पीजी कालेज गाजीपुर के प्राचार्य डा. एएन सिंह की दो सदस्यीय समिति गठित की गई। न्यायालय के निर्देंश पर पीजी कालेज गाजीपुर की छात्रा मंजू देवी का रिजल्ट घोषित करने पर सहमति बनी। भौतिक विज्ञान के शोध छात्र धर्मेंद्र सिंह के परीक्षा की टिप्पणी को ध्यान में रखते हुए अगली आरडीसी में बुलाए जाने पर सहमति बनी। टीडी कालेज के दर्शनशास्त्र चतुर्थ प्रश्न पत्र में बाहर के सवाल आने संबंधी मामले की जांच के लिए समिति की गठन किया गया। हिमताज महाविद्यालय नेवढ़िया के बीएड सत्र 2007-08 के 10 छात्रों की परीक्षा कराने पर सहमति बनी। बीएड सत्र 2006-07 और 2008 के प्रबंधकीय कोटे के छात्रों के आवेदन की जांच पूरी हो गई है। इनकी परीक्षा कराने का निर्णय लिया गया। बैठक में तय हुआ कि कालेज छात्रों की फीस विश्वविद्यालय परिसर स्थित पीएनबी के खाते में नहीं जमा करेंगे।विश्वविद्यालय के 150 छात्रों को पीएचडी डिग्री जारी करने के लिए अनुमोदन किया गया। बैठक में रजिस्ट्रार डा. बीएल आर्या, परीक्षा नियंत्रक राम शिरोमणि यादव, वित्त अधिकारी अतुल श्रीवास्तव, शिक्षक संघ के अध्यक्ष डा. देवेंद्र नाथ सिंह, महामंत्री डा. अनिल प्रताप सिंह, डा. मानस पांडेय, डा. रामनारायण, डा. घनश्याम ओझा, डा. अनिल सिंह, डा. बद्री नारायण गुप्त, डा. एके श्रीवास्तव, डा. महेंद्रनाथ चौबे, डा. एचसी पुरोहित, डा. एसएन पांडेय, डा. नुसरत अल्ताफ आदि मौजूद थे।